
Grozījumi Noteiktā daudzuma vienību pirkšanas līgumā, kas noslēgts 2009.gada 5.oktobrī[footnoteRef:1] [1:  Deklasificēšanas pamatojums: KEM 26.03.2026. vēstule Nr.1-13/791
] 


Šie grozījumi līgumā (“Līguma grozījumi”) noslēgti starp

Latvijas Republikas valdību (“Latvija”), ko likumīgi pārstāv un kuras vārdā darbojas Vides aizsardzības un reģionālās attīstības ministrija, vides aizsardzības un reģionālās attīstības ministra Edmunda Sprūdža personā;
un
Jaunās enerģijas un rūpniecisko tehnoloģiju attīstības organizāciju, administratīva organizācija, kas izveidota un darbojās saskaņā ar Japānas tiesību aktiem, juridiskā adrese 1310 Omiya-cho, Saiwai-ku, Kawasaki pilsēta, Kanagawa prefektūra, Japāna (turpmāk tekstā - “Pircējs”), ko pārstāv un kuras vārdā darbojas organizācijas izpilddirektors Fumio Ueda

 2013.gadā [                 ], attiecībā uz Noteiktā daudzuma vienību pirkšanas līgumu, kas noslēgts 2009.gada 5.oktobrī starp Latviju un Pircēju (“Līgums”).

Ja vien nav noteikts citādi, visiem terminiem, kas izcelti, Līguma grozījumos ir tāda pati nozīme, kāda tā noteikta Līgumā.
 
IEVĒROJOT, KA:

(A)	Latvijas Puse un Pircējs ņem vērā, ka kopš Līgums ir stājies spēkā Latvija veic darbības, lai nodrošinātu Siltumnīcefekta gāzes (SEG) emisijas samazināšanas pasākumu ieviešanu un ka to ietvaros labākie rezultāti tiek sasniegti. Latvija ir veikusi SEG emisijas samazināšanas pasākumu novērtēšanu un saistošos nepieciešamos pielāgojumus. 

(B)	Punkta (A) rezultātā, pateicoties efektīvai SEG emisijas samazināšanas pasākumu projektu ieviešanai ir atgūti ieņēmumi, kas izveidojas no grozījumu veikšanas SEG emisijas samazināšanas pasākumu projektu finansēšanas līgumos, kā arī tika atlīdzināti pēc projektu pārtraukšanas saistībā ar sarežģījumiem to ieviešanā, un projektu iesniegumi, kas neatbilda konkursa nolikumu prasībām, tika noraidīti. Lai gan visi Ieņēmumi tika piesaistīti projektu konkursu īstenošanai, ņemot vērā iepriekš minēto, ir izveidojušies neizmantotie Ieņēmumi.

(C)	Latvijas Puse un Pircējs ņem vērā, ka Latvijas Puse ir veikusi visu iespējamo un veikusi visus iespējamos pasākumus (piemēram, tūlītēju neizmantotās Ieņēmumu daļas pārdalīšanu), lai nodrošinātu Ieņēmumu izmantošanu līdz 2013.gada 31.jūlijam, kā tas noteikts Līguma 5.9.punktā. Tomēr Latvijas Puse nevarēja noslēgt SEG emisijas samazināšanas pasākumu finansēšanas līgumus nepieciešamajā apmērā, lai nodrošinātu visu Ieņēmumu apguvi līdz 2013.gada 31.jūlijam. 

(D)	Latvijas Puse un Pircējs ņem vērā, ka visi neizmantotie Ieņēmumi, saskaņā ar Līguma 5.3.punktu, var tikt izmantoti SEG emisijas samazināšanas pasākumu ieviešanai un ka Latvijas Puse nevar nodrošināt šo Ieņēmumu izmantošanu SEG emisijas samazināšanas pasākumu ieviešanai līdz 2013.gada 31.jūlijam. Latvija savā 2013.gada 19.aprīļa vēstulē izteica priekšlikumu Ieņēmumu izmantošanas termiņa pagarināšanai un Pircējs savā 2013.gada 24.aprīļa vēstulē piekrita termiņa pagarinājumam neizmantoto Ieņēmumu apguvei. Apmainoties ar vēstulēm, Latvija un Pircējs ir piekrituši grozīt Līgumu, paredzot atspoguļot iepriekšminētos jautājumus.

Tā rezultātā, Latvijas Puse un Pircējs vienojas par sekojošo:

1.	Līguma grozījumi 

1.1	Līguma 5.3.punktu papildina ar tekstu šādā redakcijā:
“Ja Ieņēmumi, kas jāizmanto saskaņā ar Līguma 5.1.punktu, nav apgūti līdz 2013.gada 30.novembrim, Latvijas Puse, saskaņā ar Līguma 5.9.punktu, izmanto šos Ieņēmumus administratīvo izmaksu segšanai saskaņā ar Līguma 5.3.punktu”

1.2	Līguma 5.9.punktu izsaka šādā redakcijā:
“Visi Ieņēmumi tiks pilnībā izmaksāti līdz 2013.gada 31.decembrim. Latvijas Puse nodrošina, ka plānotais SEG emisijas samazināšanas pasākumu īstenošanas termiņš ir 2013.gada 30.novembris”

1.3	Līguma 6.3.punktu izsaka šādā redakcijā:
“Latvijas Puse sagatavo un iesniedz Pircējam galīgo Progresa ziņojumu par SEG emisijas samazināšanas pasākumiem šī Līguma ietvaros līdz 2013.gada 31.oktobrim. Galīgais Progresa ziņojums ietver Līguma punktā 6.2 norādīto informāciju par laika posmu no pēdējā ikgadējā Progresa ziņojuma līdz 2013.gada 31.jūlijam, kā arī sniedz informācijas apkopojumu par administratīvajiem izdevumiem no Līguma spēkā stāšanās dienas. Par SEG emisijas samazināšanas pasākumiem, kas tiks ieviesti laika posmā no 2013.gada 31.jūlija līdz 2013.gada 30.novembrim un administratīvajiem izdevumiem, kas tiks izmaksāti laika posmā no 2013.gada 31.jūlija līdz 2013.gada 31.decembrim, Latvijas Puse sagatavo un iesniedz Pircējam galīgā Progresa ziņojuma papildinājumu līdz 2014.gada 31.janvārim, kas ietver Līguma punktā 6.2 norādīto informāciju.”

1.4	Termiņš “2013.gada 31.jūlijs” Līguma 7.1.punktā jāizsaka šādā redakcijā “2013.gada 31.decembris”.

1.5	Termiņš “2013.gada 31.jūlijs” Līguma Pielikuma I 7.paragrāfā jāizsaka šādā redakcijā “2013.gada 30.novembris”.

1.6	Citi šī Līguma noteikumi un nosacījumi netiek mainīti.

2.	Turpmākie pasākumi pēc Līguma termiņa

2.1	Ja izmaksātie Ieņēmumi tiek atgūti SEG emisijas samazināšanas pasākumu monitoringa rezultātā, neatkarīgi no tā, kas noteikts Līguma 5.9. un 7.1.punktā, pat pēc Līguma termiņa beigām, kas noteikts Līguma 12.1.punktā vai gadījumā, ja Līgums tiek lauzts pirms termiņa beigām, Latvijas Puse var izmantot šos Ieņēmumus SEG emisiju samazināšanai saskaņā ar Līguma 5.1. un 5.3.punktu.

2.2	Latvijas Puse pēc Pircēja pieprasījuma pat pēc Līguma termiņa beigām vai arī pēc Līguma laušanas gadījumā, ja Līgums ir lauzts pirms termiņa beigām, iespēju robežās nodrošina Pircēju ar informāciju, kas iegūta no SEG emisijas samazināšanas pasākumu monitoringa rezultātiem.

3.	Vispārīgie noteikumi

3.1	Gadījumā, ja ir pretrunas starp Līguma nosacījumiem un tiem nosacījumiem, kas noteikti Līguma grozījumu 1.punktā, augstāks spēks ir nosacījumiem, kas noteikti Līguma grozījumos.

3.2	Lai novērstu šaubas, Līguma grozījumi netiek interpretēti kā atteikšanās no jebkurām Latvijas Puses vai Pircēja tiesībām saskaņā ar Līgumu, ieskaitot jebkuru aizsardzību likuma priekšā, ko Latvijas Puse vai Pircējs var izmantot Līguma saistību neizpildes gadījumā.


TO APLIECINOT, Līguma grozījumi ir parakstīti 2 (divos) eksemplāros angļu valodā un to parakstījuši likumīgi Latvijas Puses un Pircēja pārstāvji.

	Latvijas puses vārdā:
	Pircēja vārdā: 

